text: Nedrykning spøger i lokalopgør
  25 maj 2014 kl. 11.50
  Fredericia og Vejle Boldklub mødes søndag eftermiddag i en kamp, hvor Fredericia kan sparke sig ud af nedrykningskampen.
  Fire point til nedrykningsstregen og fire kampe tilbage. Sådan ser billedet ud for Fredericia i 1. division, og det gør de næste kampe meget afgørende for trekants-klubben. En sejr over Vejle Boldklub kan skubbe klubben væk fra den snigende trussel.
  Når Vejle Boldklub tager i mod Fredericia har Fredericia formen imod sig. Klubben har ikke vundet otte udekampe i træk, og man skal helt tilbage til 20. marts 2010, før Fredericia sidst vandt over Vejle Boldklub. Klubberne spiller til gengæld ofte uafgjort sådan er fem af deres seneste 10 opgør endt.
  Vejle Boldklub har ikke det store at spille for, udover håneretten selvfølgelig. Til gengæld er det deres første kamp siden ledelsen præsenterede en økonomiskplan, der én gang for alle skal lægge låg på de uroligheder, der har været i klubben. Så nu er det op til spillerne at levere resultaterne.
  Start11&#39;er mod FCF: Fæste, Nissen, Bisp, Pereira, Norouzi, Bødker, Hansen, Fazlagic, Agger, Davidsen, Albers Nielsen. #VejleB
  
  